62024CO0264_INF
A Bíróság (kilencedik tanács) 2024. szeptember 20‑i végzése –[Gašlić] (
i
)
(C‑264/24. sz. ügy)
„Előzetes döntéshozatal – A Bíróság eljárási szabályzata 53. cikkének (2) bekezdése és 94. cikke” – Polgári ügyekben folytatott igazságügyi együttműködés – Joghatóság, a határozatok elismerése és végrehajtása polgári és kereskedelmi ügyekben – 1215/2012/EU rendelet – Alkalmazhatóság – Külföldi vonatkozás – Azon okok megjelölésének követelménye, amelyek igazolják annak szükségességét, hogy a Bíróság választ adjon – Kellően részletes ismertetés hiánya – Nyilvánvaló elfogadhatatlanság”
1.
Előzetes döntéshozatalra előterjesztett kérdések – Elfogadhatóság – Annak szükségessége, hogy kellő részletességgel ismertessék a Bírósággal a ténybeli és szabályozási hátteret – A kötelezettség terjedelme a polgári ügyekben folytatott igazságügyi együttműködés területén – Egyetlen tagállamon belülre korlátozódó jogvitában felmerült kérdés – A kért értelmezést a jogvita megoldásához szükségessé tevő kapcsolóelem megjelölésének hiánya – Nyilvánvaló elfogadhatatlanság
(EUMSZ 267. cikk; a Bíróság alapokmánya, 23. cikk; a Bíróság eljárási szabályzata, 53. cikk, (2) bekezdés, és 94. cikk; 1215/2012 európai parlamenti és tanácsi rendelet)
(lásd: 16–21., 25–28. pont)
2.
Polgári ügyekben folytatott igazságügyi együttműködés – Joghatóság és a határozatok végrehajtása a polgári és kereskedelmi ügyekben – 1215/2012 rendelet – Hatály – Külföldi elem megléte – Ugyanazon tagállamban lakóhellyel rendelkező felek közötti jogvita – A jogvita tárgya vagy a szóban forgó helyzet, amely több tagállamot vagy egy harmadik országot érint – Bennfoglaltság
(1215/2012 európai parlamenti és tanácsi rendelet)
(lásd: 22–24. pont)
Rendelkező rész
Az Općinski sud u Novom Zagrebu (újzágrábi városi bíróság, Horvátország) által a 2024. április 4‑i határozattal előterjesztett előzetes döntéshozatal iránti kérelem nyilvánvalóan elfogadhatatlan.
(
i
)	A jelen ügy neve fiktív. Az nem egyezik az eljárásban részt vevő egyetlen fél valódi nevével sem.